จักรพรรดินีเซี่ยวเจี๋ยซู่

สมเด็จพระจักรพรรดินีเซี่ยวเจี๋ยซู่ แห่งราชวงศ์หมิง (, พ.ศ. 1522-1528) เป็นฮองเฮาใน จักรพรรดิเจียจิ้ง จักรพรรดิแห่งราชวงศ์หมิง เป็นที่รู้จักในพระนาม จักรพรรดินีเต้าอัน จากการที่สิ้นพระชนม์อย่างสลด

 พระราชประวัติ 
พระนางเป็นพระราชธิดาของ"เฉิน ว่านเหยียน"(ถึงแก่กรรมเมื่อ ค.ศ 1535)

ปีค.ศ. 1522 พระนางถูกพระพันปีหลวงจาวเซิ่งฉื่อโซ่ว ทรงเลือกให้เป็นพระสนมของจักรพรรดิเจียจิ้ง และปีเดียวกันนั้นเองพระนางจึงได้รับการสถาปนาเป็นจักรพรรดินี แต่จักรพรรดิทรงมิได้โปรดพระนางนัก จนเมื่อพระนางทรงพระครรภ์พระราชบุตร จักรพรรดิทรงดีพระทัยมาก จึงเริ่มทรงโปรด

กระทั่งในปี ค.ศ. 1528 ทูตประจำราชวงศ์โชซ็อนได้มาเยี่ยมเยือน จักรพรรดิจึงได้จัดงานเลี้ยงขึ้น จักรพรรดินีจางและพระชายาเหวินกงเฟยต่างถวายน้ำชาแด่ทูต จักรพรรดิทรงโปรดทั้งสองอย่างมากด้วยมือที่อ่อนช้อยของทั้งสอง 

เป็นเหตุให้พระนางกริ้ว จึงเกิดข้อพิพาทกันขึ้น จักรพรรดิทรงพระพิโรธ ขณะนั้นพระนางทรงพระครรภ์อยู่ จึงเป็นเหตุทรงตกพระโลหิตแท้งพระราชบุตร

พระนางทรงพระประชวรหนัก พระราชบิดาและพระราชมารดาของพระนาง ต่างยื่นเรื่องขอจักรพรรดิเยี่ยมพระราชธิดา แต่จักรพรรดิทรงไม่ยินยอม จนนานเข้าพระนางจึงทรงพระประชวรหนักมากขึ้นเรื่อย ๆ จนต่อมา พระนางจึงเสด็จสิ้นพระชนม์ลง

ในพิธีพระศพ จักรพรรดิทรงรับสั่งมิให้งานใหญ่เกินไป ทรงรับสั่งให้ฝังที่สุสานจินซานแห่งราชวงศ์หมิง (明朝金山) และสถาปนาพระนางเป็น "จักรพรรดินีเต้าอัน"

เมื่อจักรพรรดิหลงชิ่งขึ้นครองราชย์พระองค์ก็ได้สถาปนาพระนางสถาปนาพระนามหลังสวรรคตขึ้นเป็น "จักรพรรดินีเซี่ยวเจี๋ยกงอี้ฉือรุ่ยอันจางเซียงเทียนอี้เชิ่งซู่" (孝潔恭懿慈睿安莊相天翊聖肅皇后) และให้ย้ายพระศพมาฝังที่สุสานหลวงราชวงศ์หมิง ในสุสานหย่งหลิงโดยฝังไว้แยกต่างหาก

 พระนามหลังสิ้นพระชนม์ 
พระอิสริยยศหลังสิ้นพระชนม์ได้แก่ 

จักรพรรดินีเซี่ยวเจี๋ยกงอี้ฉือรุ่ยอันจางเซียงเทียนอี้เชิ่งซู่ 

Empress Xiaojie Gongyi Cirui Anzhuang Xiangtian Yisheng Su 

(孝潔恭懿慈睿安莊相天翊聖肅皇后)

 พระสาทิสลักษณ์ที่หลงเหลืออยู่ 

 พระเกียรติยศ 
ในรัชสมัยจักรพรรดิเจิ้งเต๋อ (ครองราชย์ ค.ศ. 1505–ค.ศ. 1521)
 ท่านหญิงเฉิน (陳氏 ตั้งแต่ ค.ศ. 1508)
ในรัชสมัยจักรพรรดิเจียจิ้ง (ครองราชย์ ค.ศ. 1521–ค.ศ. 1567)
จักรพรรดินี (皇后; ตั้งแต่เดือนกันยายน ค.ศ. 1521)
จักรพรรดินีเต้าอัน (悼靈皇后 ตั้งแต่เดือนตุลาคม ค.ศ. 1528)
จักรพรรดินีเซี่ยวเจี๋ย (孝潔皇后; ตั้งแต่ ค.ศ. 1536)
รัชสมัยจักรพรรดิหลงชิ่ง (ครองราชย์ ค.ศ. 1567–ค.ศ. 1572)
จักรพรรดินีเซี่ยวเจี๋ยกงอี้ฉือรุ่ยอันจางเซียงเทียนอี้เชิ่งซู่ (孝潔恭懿慈睿安莊相天翊聖肅皇后; ตั้งแต่ ค.ศ. 1567)

 อ้างอิง 

หมวดหมู่:บุคคลที่เกิดในปี พ.ศ. 2051
หมวดหมู่:จักรพรรดินีราชวงศ์หมิง